==> AHLI NURAKA <==
:: Karya J Muhamad
Meuguna keubot watee ie raya..
Meuguna tima watee tarhah gaki..
Rasa that takot keu apui nuraka..
Azeub Allah ta'ala yang lumpah ngeri..
Teu ingat jameun loen pubuet dausa..
Haleu ngen riba sunggoh loen cari..
Kadang wie uneun rhoh peuturot zina..
Jaroe ngen mata bak larang Rabbi..
Watee ta buka kitab tijoh ie mata..
Loen keuh yang keu sa payah tempati..
Keubit loen takot that azeub nuraka..
Dinanggroe yang hana kasih mengasihi..
Lam apui tutong tanyoe geu hila..
Meu sikleb mata seunang han geubri..
Umpana sithon han sama ngen donya..
Dalam nuraka chit kekal abadi..
Teuma kaloen taubat bak Allah ta'ala..
Han le loen suka uloen berjanji..
Peu keuh ka tilat loen teupeu hana..
Peu keuh nuraka uloen kan tempati..
Hana le loen harap akan dunia..
Takdir yang nyata bah lah terjadi..
Mulai uloen peurab bak sang pencipta..
Peu keuh keuloen na syafaat Nabi..
Dua ploh thon umu yang ka lon rasa..
Mandum sia sia hana meu arti..
Yang na chit apui hu yang uloen mita..
Sang han uloen rasa yang nan jih mati..
♥♥♥